จับตาอาทิตย์หน้า! เริ่มการเจรจาระหว่างสหรัฐกับจีนอีกครั้ง - FINNOMENA
การเจรจาการค้าระหว่างสหรัฐฯ และจีนมีความคืบหน้าในเชิงบวก หลังมีการเปิดเผยกำหนดการเยือนประเทศจีน ในวันจันทร์หน้า ซึ่งนับเป็นการเจรจาอย่างเป็นทางการของทั้งสองฝ่ายนับตั้งแต่การเจรจาล่าสุดในเดือน พ.ค.
24 ก.ค. 2562

การเจรจาการค้าระหว่างสหรัฐฯ และจีนมีความคืบหน้าในเชิงบวก หลังมีการเปิดเผยกำหนดการเยือนประเทศจีน ในวันจันทร์หน้า ซึ่งนับเป็นการเจรจาอย่างเป็นทางการของทั้งสองฝ่ายนับตั้งแต่การเจรจาล่าสุดในเดือน พ.ค.
ทั้งนี้ นาย Lighthizer และคณะผู้แทนในการเจรจาจะอยู่ที่เมือง Shanghai จนถึงวันพุธ และคาดว่าการประชุมจะเริ่มจากการหารือในภาพกว้างของประเด็นที่ยังหาข้อสรุปไม่ได้
อย่างไรก็ดี ตลาดไม่คาดว่าที่ประชุมจะสามารถหาข้อสรุปที่สำคัญได้อย่างชัดเจน ขณะที่ประธานาธิบดี Trump พร้อมที่จะเดินหน้าเรื่องการจัดเก็บภาษีนำเข้าต่อหากไม่สามารถบรรลุข้อตกลงที่เหมาะสม
ขณะที่ทางฝั่งจีน การประชุมครั้งนี้จะเป็นครั้งแรกของนาย Zhong Shan, Commerce Minister ที่จะเข้าร่วมกับคณะเจรจาที่นำโดยนาย Liu He, Vice Premier ซึ่งนักวิเคราะห์มองว่านาย Zhong เป็นผู้ที่มีท่าทีแข็งกร้าวมากกว่านาย Liu และจะทำให้การเจรจาเป็นไปในทิศทางที่พยายามปกป้องจุดยืนของทางการจีนในประเด็นสำคัญมากขึ้น
ที่มา : https://www.cnbc.com/2019/07/23/us-china-expected-to-hold-in-person-trade-talks-next-week.html
แท็ก:
แชร์บทความ: